b'\n_START_ARTICLE_\nAlexandru Or\xc4\x83scu\n_START_SECTION_\nBiografie\n_START_PARAGRAPH_\n\xc3\x8en anii 1840, atunci c\xc3\xa2nd arhitectul catalan - rom\xc3\xa2n Xavier Villacrosse a fost numit arhitect \xc8\x99ef al ora\xc8\x99ului, func\xc8\x9bie pe care a \xc3\xaendeplinit-o \xc3\xaentre 1840 \xc8\x99i 1848, adjunctul s\xc4\x83u a fost arhitectul Alexandru Hristea Or\xc4\x83scu. Ulterior, a participat la Revolu\xc8\x9bia de la 1848, respectiv a avut \xc8\x99i o carier\xc4\x83 de politician, iar \xc3\xaen 1876 a fost ministru al Cultelor \xc8\x99i Instruc\xc8\x9biunii publice. \xc3\x8entre anii 1891 - 1894 a fost primul pre\xc8\x99edinte al Societ\xc4\x83\xc8\x9bii Arhitec\xc8\x9bilor Rom\xc3\xa2ni._NEWLINE_Ca arhitect, a fost un promotor al clasicismului, dup\xc4\x83 planurile sale fiind ridicate Universitatea din Bucure\xc8\x99ti (sediul vechi), Hotelul Carol din Constan\xc8\x9ba, Biserica Domni\xc8\x9ba B\xc4\x83la\xc8\x99a \xc8\x99i Mitropolia Nou\xc4\x83 din Ia\xc8\x99i. A realizat "planul Or\xc4\x83scu" al Bucure\xc8\x99tilor, un proiect de sistematizare a ora\xc8\x99ului, \xc3\xaen 1893._NEWLINE_O strad\xc4\x83 din Bucure\xc8\x99ti, aflat\xc4\x83 \xc3\xaen cartierul Izvor, a purtat numele lui Alexandru Or\xc4\x83scu, p\xc3\xa2n\xc4\x83 \xc3\xaen 1984, c\xc3\xa2nd zona a fost demolat\xc4\x83 abuziv pentru proiectul "Casa Poporului".'